laion/Wikipedia-Exotic huggingface dataset:
תחלופת תושבים

מאזן תחלופת תושבים או תחלופת דיירים הוא מדד לגודל האוכלוסייה שעברה באזור מסוים בתקופה מסוימת, אך לא השתקעה בו. בדרך כלל, תחלופת תושבים גבוהה נגרמת בעקבות שינוי מהיר באופי האוכלוסייה והחלפת אוכלוסייה, או עוני האזור. פרק הזמן הנפוץ ביותר למדידת תחלופת תושבים בפרק זמן מסוים הוא שנה. המאזן מחושב על פי הנוסחא הבאה: תחלופת תושבים = גודל האוכלוסייה לפני תקופת המדידה + מספר התושבים שעברו להתגורר באזור במהלך תקופת המדידה - מספר התושבים באזור בסוף תקופת המדידה. בניגוד למאזן ההגירה, מאזן תחלופת התושבים מתייחס גם לתושבים שלא שינו את גודל האוכלוסייה באזור (מאחר שעברו אליו אך גם עזבו אותו) מאזן תחלופת התושבים משמש לעיתים כמדד להצלחת אזור ויציבות אופיו: כאשר המדד נמוך, ניתן ללמוד על הצלחתו מאחר שתושבים נשארים בו ולא בורחים ממנו, ועל חוסר שינוי באופיו מאחר שלא עוזבים אותו או עוברים אליו מספר גבוה של תושבים. מדד נמוך נמדד בעיקר באזורים עשירים ווילות. מדד גבוה לעומת זאת מצביע על התאכזבות תושבים חדשים מהאזור וכישלונו, או על שינוי באופיו, הגירה מרובה אליו של ציבור מסוים והחלפת אוכלוסייה. לעיתים קרובות מחושב מאזן תחלופת התושבים מסך תושבי האזור, על פי הנוסחא הבאה: מאזן ההגירה באחוזים = 100 * מאזן תחלופת התושבים \ מספר התושבים הכללי אחרי התקופה המדודה. מאזן ההגירה בשיטה זו, המחושב באחוזים, משמש על מנת לבטא את תחלופת התושבים באזור ביחס לגודלו, בעיקר על מנת להשוות הצלחת או שינוי בשתי ערים שונות ביחס לגודלן, או שתי מדינות שונות. גורמים רבים יכולים להשפיע על מאזן תחלופת התושבים, ביניהם: החלפת אוכלוסייה ושינוי באופייה מעלים את מאזן תחלופת התושבים עוני מעלה את מאזן תחלופת התושבים שירותים ברמה גבוהה מעודדים הישארות באזור, ורמה נמוכה שלהם יכולה לעודד את היציאה ממנו, מה שיעלה את המאזן. יוקר מחיה גבוה יכול מצד אחד לגרום לתחלופת אוכלוסייה מהירה, אך גם מונע מקניית דירה באזור מסוים מראש, כך שתושבים חדשים יימנעו מלעבור אליו ומאזם תחלופת התושבים לא יעלה. שינוי בתחושת הביטחון האישי משנה את תחלופת התושבים. אבטלה ואפשרויות תעסוקה יכולות לגרום לאדם לעבור מאזור בו הוא חדש. שינויים פתאומיים מחליפים את תושבי אזור מסוים. בליה עירונית. אכזבה מעלייה לארץ ישראל (בישראל) מורידה עולים חדשים מארץ ישראל ובכך מעלה את מאזן תחלופת התושבים. בטווחי זמן גדולים ניתן לדבר גם על שינויי אקלים כמשפיע מרכזי. חוסר הצלחה בהשתקעות באזור הוא גורם מרכזי לעזיבה מהירה של תושבים.
הצהרת באדוליו

הצהרת באדוליו הייתה נאום רדיו שנשא ראש ממשלת איטליה פייטרו באדוליו בערב ה-8 בספטמבר 1943, ובו הודיע על הסכם שביתת הנשק שנעשה בין איטליה לבעלות הברית. בעקבותיו נשא גם מפקד בעלות הברית בים התיכון הגנרל אייזנהאואר נאום רדיו, שבו הודיע על שביתת הנשק. הממשלה האיטלקית, בהכירה בחוסר האפשרות להמשיך את המאבק בכוחות לא שוים כנגד כנגד כוח אויב עדיף, ובמטרה להימנע מאסונות נוספים וחמורים לאומה, פנתה בבקשה לשביתת נשק אל גנרל אייזנהאואר, המפקד העליון של הכוחות האנגלו-אמריקאים. הבקשה נענתה בחיוב. כתוצאה מכך, על כל מעשי האיבה נגד הכוח האנגלו-אמריקאי על ידי הכוחות האיטלקיים להיפסק בכל אתר, אך הם רשאים להגיב על התקפות אפשריות מכל מקור אחר. הצהרתו של באדוליו זרעה בלבול באיטליה. תרמה לכך גם העובדה שראש הממשלה באדוליו, המלך ויטוריו אמנואלה השלישי ויורש העצר אומברטו וחברי הפיקוד הצבאי העליון עזבו כולם את רומא ועשו את דרכם לדרום המדינה. הכוחות האיטלקיים ברוב הזירות הפסיקו את פעולתם. יותר ממחצית חיילי איטליה הניחו את נשקם וחזרו לבתיהם. הפיקוד העליון הגרמני יירט תחילה את נאומו של הגנרל אייזנהאואר, ובעקבות זאת הוציאו לפועל את התוכנית להשתלטות על שטחי איטליה ופירוק חייליה מנשקם. (אנ') בין היתר הטביעו הגרמנים ב-9 בספטמבר את אוניית המערכה האיטלקית רומא, כדי למנוע ממנה להפליג למלטה כפי שנצטוותה לפי תנאי הסכם שביתת הנשק. בשבועות שלאחר ההכרזה נתפסו יותר מ-600 אלף חיילים איטלקיים על ידי הכוחות הגרמנים והושמו במעצר פנימי (internati militari italiani). חלק מהכוחות האיטלקיים נותרו נאמנים למלך, כלומר לבאדוליו וממשלתו, וחלק מחייליהם עשה זאת באופן אישי או בהצטרפות לארגונים שונים שהביעו את נאמנותם למלך. בעקבות זאת התחולל בין היתר הטבח הגרמני בחיילי הדיוויזיה האיטלקית ה-33 באי קפלוניה. יחידות אחרות, במיוחד בצפון איטליה, החליטו להישאר נאמנות למשטר הפסישטי האיטלקי ולגרמנים. למרות שביתת הנשק נמנעו בעלות הברית משחרור המוני של חיילים איטלקים שנפלו בשבי והיו נאמנים למלך, כדי לסכל את האפשרות שחלקם יצטרפו את הכוחות האיטלקיים הפשיסטים בצפונה של איטליה. ההכרזה על שביתת הנשק, באתר ה-BBC
דיסקוגרפיה של ניקה

הדיסקוגרפיה של הזמרת הישראלית ניקה כוללת בעיקר אלבום אולפן אחד, סינגלים, שירים וקליפים שיצאו ביחד עם מפיקים מוזיקליים שונים והנרי בפרט. במהלך הקריירה שלה, עבדה ניקה עם עם מפיקים מוזיקליים, זמרים ודי ג'יים כדוגמת הנרי, עופר ניסים, מאיה סימנטוב ("Crazy Boy"), בית הדובים ואתניX. בתחילת הדרך, הקליטו השניים את הלהיט "See Me Now". בספטמבר 2006 יצא אלבום הבכורה של ניקה ביחד עם הנרי, Revolution (2006). באותה העת, פנו להנרי אנשים מסדרת הטלוויזיה "טלנובלה בע"מ" מבית היוצר של ערוץ הוט 3 ושל "דרסט הפקות". הם ביקשו שיכתוב שיר שישמש כנעימת הנושא של הסדרה וזה נענה להצעה וכתב את הלהיט "על המסך שלי" בביצועה של ניקה. בשנת 2006, הופץ מחדש שירה של ריטה "בגידה" כסינגל רשמי מתוך האלבום. הגרסה המחודשת זכתה להצלחה ולביקורות חיוביות מטעם מבקרי המוזיקה. ב-2009 הוציאה ניקה כזמרת סולנית סינגל ראשון בשם "משהו אחר", את שכתב, הלחין ועיבד הנרי, אך הפעם לא הוצגו השניים כהרכב. להלן רשימת הופעות אורחות, סינגלים, שירים ושיתופי פעולה של ניקה שיצאו לבד או ביחד עם אמנים מוזיקליים שונים במהלך הקריירה שלה. ניקה באתר יוטיוב הגרסה האקוסטית הרשמית של "The One & Only" פורסמה במאי 2012. Nikka (2), Discogs (באנגלית) Henree (2), Discogs (באנגלית) Henree feat. Nikka - See Me Now (Finally), נבדק ב-2023-06-17 Henree Feat. Nikka - Revolution (באנגלית), 2006, נבדק ב-2023-06-17 הנרי וניקה - על המסך שלי | טלנובלה בע"מ ♫, נבדק ב-2023-06-17 Henree, Nikka - בגידה (באנגלית), 2006, נבדק ב-2023-06-17 ניקה - משהו אחר, נבדק ב-2023-06-17 Nikka on Apple Music, Apple Music (באנגלית אמריקאית) Nikka, Spotify Henree feat. Nikka - The One And Only | Acoustic, נבדק ב-2023-06-17
הגברת איננה פונה אחורה

הגברת איננה פונה אחורה (The Lady is not for turning) הוא ביטוי שבו השתמשה ראש ממשלת בריטניה מרגרט תאצ'ר בנאומה בכנס המפלגה השמרנית ב-10 באוקטובר 1980. הביטוי היה לשמו של הנאום שבו הוא נכלל, אשר נחשב לנאום מכונן בקריירה הפוליטית של תאצ'ר, והפך למעין מוטו שלה. הביטוי שבנאום התייחס לסירובה של תאצ'ר לבצע פניית פרסה (U-turn, קרי "יוּ-טֵרְן") ולסגת מן המדיניות הכלכלית הליברלית שהנהיגה, כפי שהיו בקרב השמרנים מי שהאיצו בה לעשות, וביניהם ראש הממשלה השמרני הקודם אדוארד הית'. הקריאות לנסיגה מן המדיניות שנקטה תאצ'ר באו על רקע מיתון כלכלי שהשתרר בבריטניה ועלייה חדה בשיעור האבטלה בה - 2 מיליון מובטלים לעומת 1.5 מיליון בשנה שלפני כן, והגיע לשיא של 3 מיליון מובטלים ויותר עד אשר תם המיתון ב-1982. הביטוי נטבע עבור תאצ'ר על ידי המחזאי רולנד מילאר (אנ'), שהיה כותב הנאומים של תאצ'ר מאז 1973. הוא משחק מילים ביחס לשמו של מחזה משנת 1948 מאת כריסטופר פריי (אנ') בשם The Lady's Not for Burning(אנ'). למעשה, מילאר התכוון שהמיקוד בנאום יהיה על המילים בו שקדמו לביטוי זה, שהיו "פנו אחורה אם רצונכם בכך" (You turn if you want to, משחק מילים על U-turn), אך היה זה הביטוי שלאחריהן שתפס את תשומת הלב המרבית. באותה עת כבר הייתה תאצ'ר ידועה בכינוי "אשת הברזל", אשר נטבע אודותיה על ידי עיתונאי סובייטי. נאומה של תאצ'ר בכללותו התקבל בחיוב רב על ידי באי הכנס המפלגתי, וזכה בסיומו לתשואות שנמשכו חמש דקות. על הנאום, באתר חדשות ה-BBC הנוסח המלא של הנאום, באתר קרן מרגרט תאצ'ר סרטון של שיא הנאום, באתר יוטיוב
טביעת ספינת המהגרים במיסיניאה (2023)

טביעת ספינת המהגרים במיסיניאה התרחשה ב-14 ביוני 2023 בים היוני, מול חופי פילוס, מסיניאה, יוון. ספינת דיג עמוסה במהגרים טבעה לאחר שהתגלו בה תקלות טכניות. על פי הערכות היו על הספינה בין 400 ל-750 מהגרים. במאמצי החיפוש וההצלה של יוון חולצו 104 ניצולים שניסו להגר ממצרים, סוריה, פקיסטן, אפגניסטן והרשות הפלסטינית, וכן נמצאו 82 גופות. מאות בני אדם עדיין נעדרים. לאחר שפרצה מלחמת האזרחים בלוב (2011) החל משבר ההגירה באירופה וגברה פעילות ההסתננות מלוב לאירופה דרך הים התיכון, בספינות מהגרים צפופות ורעועות. נתיב הים מצפון אפריקה לאיטליה הוכרז כקטלני ביותר בעולם על ידי ארגון ההגירה הבין-לאומי. בנתיב זה תועדו 21,000 מקרי מוות משנת 2014, מהם 3,800 בשנת 2022. ב-26 בפברואר 2023 מתו לפחות 94 בני אדם מתו בטביעת סירת עץ שהפליגה מאיזמיר, טורקיה, לקרוטונה שבדרום איטליה. ספינת הדיג "אדריאנה" הפליגה ב-10 ביוני 2023 מטוברוק, עיירה בקירנאיקה, לוב, דרומית לאי היווני כרתים, לכיוון איטליה. על פי הערכת ארגון ההגירה הבין-לאומי היו על הספינה כ-400 איש, ועל פי הערכות אחרות, בהן של אנשי האו"ם, היא נשאה כ-750 בני אדם. ב-13 ביוני שידרה הספינה אות מצוקה למשמר החופים האיטלקי, וזו הודיעה לרשויות היווניות ולסוכנות להגנת הגבולות של האיחוד האירופי Frontex. מטוסים של Frontex דיווחו שהספינה נעה במהירות גבוהה צפונה. ספינות סחר שעברו בסמוך ל"אדריאנה" הציעו שהספינה תעגון ביוון ותקבל סיוע, ואלה סירבו לקבלו בטענה שפניהם מועדות לאיטליה. ב-14 ביוני, בסביבות השעה 1:40 בבוקר (לפי שעון יוון) דווח למשמר החופים היווני שהמנוע של הספינה התקלקל. לאחר שקיבלו בקשה לסיוע, קציני משמר החופים התקרבו אל הספינה, ואלה דיווחו שהם ראו אותה פונה בחדות ימינה, לאחר מכן פונה בחדות שמאלה, ואז שוב פנייה חדה ימינה שגרמה לספינה להתהפך. כעבור כ-10 עד 15 דקות נוספות הספינה טבעה, במרחק של 80 ק"מ מפילוס, מסיניאה, פלופונסוס, יוון. לפי עדות אנשי משמר החופים היווני, לאף אחד מהנוסעים לא הייתה חגורת הצלה. מיד לאחר הטביעה החל מבצע חיפוש והצלה. אותרו 104 ניצולים, רובם גברים, והם הועברו לקלמטה. כמו כן חולצו 82 גופות, ומעריכים שיש כ-500 נעדרים. לדברי הניצולים, המבריחים החזיקו את הנשים והילדים בתאים סגורים בספינה. בהתבסס על דיווחי ניצולים, מעריכים שהיו על הספינה כ-100 ילדים בזמן שטבעה. ב-16 ביוני עצרה משטרת יוון תשעה בני אדם ממוצא מצרי החשודים בהברחת מהגרים, והחל תהליך משפטי נגדם. משמר החופים היווני פרסם תצלומי אוויר של הספינה שצולמו ב-13 ביוני אחר הצהריים, בהם רואים בבירור שהסיפון העליון והתחתון עמוסים בבני אדם. סוכונות הפליטים באתונה הכריזה על שלושה ימי אבל לאומי, ונשיאת יוון קתרינה סקלארופולו ביקרה כמה מהניצולים והביעה את תנחומיה. מנהיג האופוזיציה ביוון אלכסיס ציפראס ביקר בנמל קלמטה ושוחח עם ניצולים, ותקף את מדיניות ההגירה האירופית. ב-15 ביוני השתתפו אלפי בני אדם בהפגנות באתונה, סלוניקי וקלמטה נגד מדיניות ההגירה של יוון שיזמו ארגוני שמאל, איגודים מקצועיים, המפלגה הקומוניסטית של יוון וארגוני זכויות אדם. טביעת ספינות מהגרים מאפריקה במאה ה-21 Ναυάγιο στην Πύλο: Ανασύρθηκε άλλη μία σορός – Στους 82 οι νεκροί, www.amna.gr, ‏20 Ιουνίου 2023 טרגדיה באפריקה: יותר ממאה הרוגים בהתהפכות סירה בחזרה מהחתונה, באתר ‏מאקו‏, 15 ביוני 2023. חשש שיותר מ-500 מהגרים טבעו מול יוון, תיעוד: המפגש בין הניצול לאחיו, באתר ynet, 17 ביוני 2023. אסון בים התיכון: 78 מהגרים לאירופה טבעו מול חופי יוון, באתר ynet, 14 ביוני 2023. סוכנויות הידיעות‏, 79 מהגרים טבעו למוות לחופי יוון, מאות עוד נעדרים, באתר וואלה, 14 ביוני 2023.
רועי אלימלך

רועי אלימלך (נולד ב-3 ביולי 2002) הוא כדורגלן ישראלי המשחק בעמדת המגן הימני במכבי חיפה. אלימלך התחיל לשחק כדורגל בקבוצת הילדים של מכבי נתניה. בגיל 15 הצטרף לקבוצת הנערים של בית"ר טוברוק וכעבור שלוש שנים לקבוצת הנוער של מכבי חיפה. ב-7 בנובמבר 2021 ערך את הופעת הבכורה שלו בקבוצה הבוגרת בניצחון 0–4 נגד עירוני קריית שמונה ואף בישל את השער האחרון לעומר אצילי. בינואר 2022 הושאל להפועל עפולה עד לסיום העונה. בסיום העונה הושאל לעונה נוספת ורשם שבעה שערים ב-34 משחקי ליגה. ב-5 בספטמבר 2023 הושאל להפועל פתח תקווה. ב-25 בנובמבר כבש שער בכורה בהפסד 1–2 למכבי חיפה. אלימלך נכלל בסגל נבחרת ישראל עד גיל 21 לטורניר אליפות אירופה בכדורגל עד גיל 21 - 2023, אך שוחרר ממנה בהמשך. רועי אלימלך, באתר ההתאחדות לכדורגל בישראל רועי אלימלך, באתר Transfermarkt רועי אלימלך, באתר Soccerway תומר חבז, ‏רועי אלימלך הושאל להפועל פ"ת לעונה אחת, באתר ONE‏, 5 בספטמבר 2023 ליגת העל חזרה: מכבי חיפה ניצחה 1:2 את הפועל פתח תקווה, באתר וואלה, 25 בנובמבר 2023 יגאל גולדשטיין, ‏גלוך, רביבו וקארצב בסגל הצעירה ליורו, באתר ערוץ הספורט, 14 ביוני 2023
פדריקו ורה

פדריקו גבריאל ורה (בספרדית: Federico Gabriel Vera; נולד ב-24 במרץ 1998 בסנטה פה שבארגנטינה) הוא כדורגלן ארגנטינאי המשחק בעמדת המגן הימני בקבוצת אוניון מליגת העל הארגנטינאית. ורה גדל במחלקות הנוער של באנקו פרובינסיאל ואוניון. בעונת 2019/2020 הושאל לספורטיבו לאס פרחאס מהליגה הארגנטינאית השלישית. הוא ערך 11 הופעות ליגה במהלך תקופת ההשאלה, בהן הבקיע שער אחד. לאחר תקופת ההשאלה חזר ורה לאוניון, והחל לשחק במדי הקבוצה במסגרת ליגת העל הארגנטינאית. פדריקו ורה, באתר Transfermarkt פדריקו ורה, באתר Soccerway פדריקו ורה, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פדריקו ורה".
Take Two

"Take Two" (בעברית: "חלק שני") הוא שיר של להקת הבנים הדרום קוריאנית BTS שיצא כסינגל ב-9 ביוני 2023 דרך ביג היט מיוזיק, כחלק מהחגיגות לציון יום השנה העשירי להקמת הלהקה. השיר נכתב במשותף על ידי החברים RM וג'יי-הופ, והופק על ידי שוגה. השיר הוכרז ב-31 במאי 2023. BTS ציינו שהשיר מראה את הערכתם כלפי ARMY, הפאנדום שלהם, כמו גם "הרצון שלהם להיות תמיד ביחד" איתם. שם השיר נועד לשקף את "הקבוצה הנכנסת לפרק השני שלה". השיר כולל שירה של כל שבעת חברי הלהקה, למרות שג'ין וג'יי-הופ שירתו שניהם את שירות החובה הצבאי שלהם בזמן יציאת השיר. לשיר לא פורסם קליפ, אבל ב-13 ביוני, BTS פרסמו סרטון בו הם מבצעים את השיר לרגל יום השנה העשירי לקבוצה. "Take Two" הופיע לראשונה במקום הראשון בבילבורד 200 עם 60.2 מיליון הזרמות ו-64,000 מכירות ברחבי העולם מאז יציאתו מ-9 ביוני ועד 15 ביוני. השיר הגיע הישר למקום הראשון בבילבורד גלובל ללא ארצות הברית עם 54.3 מיליון הזרמות ו-48,000 הורדות מחוץ לארצות הברית. בכך BTS עשו היסטוריה בהיותם האמן הראשון עם כניסה מידית של שיר חדש הישר למקום הראשון בבילבורד גלובל מדי שנה מאז תחילת המצעד ב-2020. בנוסף, הגיע השיר למקום ה-14 במצעד הדיגיטלי של סירקל (אנ') של דרום קוריאה, וכן במקום ה-6 בבילבורד יפן הוט 100. הסינגל הגיע ישירות לראש המצעד הגלובלי של ספוטיפיי, והפך את BTS ללהקת הבנים הדרום קוריאנית הראשונה שהגיעה למקום הראשון פעמיים. באוקטובר 2023, "Take Two" היה מועמד לביצוע הווקאלי הטוב ביותר – קבוצה (אנ') ושיר השנה (אנ') בטקס פרסי MAMA. בדצמבר, הוא היה מועמד בקטגוריית סטרימינג גלובלי בטקס פרסי המוזיקה של סירקל צ'ארט (אנ') המתקרב (אנ'). אתר האינטרנט הרשמי של Take Two (בקוריאנית) מידע על הסינגל "Take Two" באתר מיוזיק בריינז מילות השיר "Take Two" באתר Genius Take Two, בביצוע BTS, סרטון בערוץ "BTS - Topic", באתר יוטיוב BTS (방탄소년단) 'Take Two' Live Clip #2023BTSFESTA, בביצוע BTS, סרטון בערוץ "BANGTANTV", באתר יוטיוב BTS (방탄소년단) - Take Two [HebSub], סרטון בערוץ "Michal Haimov Kpop HebSub", באתר יוטיוב BTS to drop new digital single 'Take Two' next month, koreatimes, ‏2023-05-31 (באנגלית) eclipse01, BTS’s “Take Two” Becomes Their 2nd Group Song To Debut At No. 1 On Spotify’s Global Chart, Soompi, ‏11 ביוני 2023 Digital Song Sales, Billboard, ‏2023 (באנגלית אמריקאית)
דומיניק גורי

דומיניק גורי (באנגלית: Dominic Lee Pudwill Gorie; נולד ב-2 במאי 1957, לייק צ'ארלס, לואיזיאנה) הוא טייס קרב ואסטרונאוט בתוכנית מעבורות החלל ובתחנת החלל הבינלאומית לשעבר של נאס"א. דומיניק גורי נולד בלואיזיאנה. אביו היה טייס קרב שנהרג בהתרסקות כאשר דומיניק היה בן 6. בשנת 1975 הוא סיים לימודי בית ספר בפלורידה. בשנת 1979 גורי סיים לימודי תואר ראשון בהנדסה ימית באקדמיה הימית של ארצות הברית. בשנת 1981 גורי סיים קורס טיס וכטייס ווט A-7 קורסייר II הוצב על סיפן נושאת מטוסים USS America (CV-66) עד לשנת 1983. בשנת 1983 הוא עבר למטוס מקדונל דאגלס F/A-18 הורנט ושירת בנושאת מטוסים USS Coral Sea (CV-43) עד לשנת 1986. לאחר הסמכה כטייס ניסוי הוא שירת במרכז בדיקות של הצי עד לשנת 1990. בשנת 1990 הוא עבר לנושאת מטוסים תאודור רוזוולט (CVN-71) והשתתף במלחמת המפרץ. לאחר סיום הלחימה גורי חזר לארצות הברית. בסך הכול הוא ביצע 6000 שעות טיסה ב-35 מטוסים. בשנת 1994 גורי נבחר ליחידת האסטרונאוטים של נאס"א. הוא היה חבר צוות קרקע במספר משימות. במשימת STS-91 ביוני 1998 הוא היה טייס של מעבורת החלל דיסקברי (צ'ארלס פרקורט היה מפקד צוות).המעברות עגנה בתחנת החלל מיר, הביאה אספקה חדשה ובוצע החלפת צוות. בפברואר 2000 הוא היה טייס צוות של משימה STS-99 של מעבורת החלל אנדוור (קווין קרגל היה מפקד צוות). מטרתה העיקרית של משימה זו הייתה מיפוי טופוגרפי. בשנת 2001 הוא היה מפקד צוות STS-108. מעבורת החלל דיסקברי הביאה לתחנת החלל הבינלאומית צוות קבוע מס' 4. ב-7 במרץ 2008 הוא היה מפקד צוות של מעבורת החלל אנדוור שעגנה בתחנת החלל הבין לאומית במסגרת משימה STS-123. המטרה הייתה להביא ציוד חדש ולהחליף צוות התחנה. לאחר פרישה מנאס"א בשנת 2010 גורי עוסק בפעילות ציבורית מדיה וקבצים בנושא דומיניק גורי בוויקישיתוף קורות חיים Wendy Westbrook, We are happy to announce Captain Dominic Gorie, USN/NASA (ret) is new CWVC President, Combat Wounded Veteran Challenge, ‏2017-01-21 (באנגלית אמריקאית)
אספהאנית יהודית

אספהאנית יהודית היא ניב של השפה הפרסית-יהודית שהיה נהוג באזור אספהאן, אשר באיראן. הניב דומה לניבים אחרים כגון כאשאנית יהודית, המדאנית יהודית יזדית יהודית וקרמאנית יהודית, שהם ניבים של פרסית יהודית גם הם ונכתב באלפבית העברי. יהודים חיו בקרב דוברי פרסית ובשטח שהוא כיום איראן במשך אלפי שנים. פרסית יהודית היא השפה הכתובה שבה השתמשו יהודי פרס במשך יותר מאלף שנה ונכתבה באלפבית העברי. השפה היהודית-פרסית של הטקסטים הללו רחוקה מלהיות אחידה, לאחר ששימשה במשך תקופה ארוכה מקהיר ועד למערב סין כלינגואה פרנקה של הקהילה היהודית שהייתה קהילה מפוזרת ונודדת. ספרות עצומה קיימת בשפה: שירה, פירוש מקרא, אפילו עיתונים. קטעי כתבי יד מהמאה ה-11, רבים ביהודית-פרסית, הופיעו באפגניסטן, ועזרו לשפר מאוד את ההבנה של ההיסטוריה המורכבת ואת הטווח הרחב של השפה. בנפרד מהפרסית היהודית, היו ליהודי איראן גם כמה שפות דיבור ייחודיות, רבות מהן מקובצות כעת על ידי חוקרים תחת הכותרת "יהודית-מדיאנית". מדיאן היה השם המסורתי של האזור הצפון-מערבי-מרכזי של איראן, כולל מחוז איספהאן של ימינו, שבו מדוברות השפות הללו. זוהו לפחות חמישה סוגים של ניבים יהודים-מדיאנים, הנקראים על שם העיר או העיר הבולטת ביותר שבה דיברו בעבר: אספהאנית יהודית (נקראת גם ג'ידי), יזדית יהודית, קרמאנית יהודית, המדאנית יהודית וכאשאנית יהודית. אף על פי שדוברי יהודית-מדיאנית חיו בדרך כלל בעיירות ובערי האזור, הניבים מראים דמיון רב לדיאלקטים הכפריים של מוסלמים - בשני המקרים נשמרו צורות ישנות יותר שננטשו על ידי מוסלמים עירוניים. השפות היהודיות-מדיאניות, כולל איספהאנית יהודית, מסווגות על ידי בלשנים כאחד מהדיאלקטים של הרמה המרכזית של איראן, השייכות למה שנקרא לפעמים הקבוצה החציונית הדרומית של שפות צפון-מערב איראן. ניבים אלו נבדלים מפרסית סטנדרטית, ולדוברי פרסית קשה להבינן. ישנה הבנה וקשר בין הניבים השונים של היהודים שהיו בקשרי מסחר ואחרים ביניהם. שפות פרסיות יהודיות, כולל אספהאנית יהודית, הולכות ונכחדות. עוד יש כמה יש דוברי שפת אם ודוברים למחצה אך מספרם אינו ידוע. כבר ב-1970, לפי החוקר חביב בורג'יאן, רוב היהודים עזבו את הקהילות המסורתיות שלהם לטהרן ואחר כך מעבר לים. כיום, רוב היהודים מהאזור חיים כיום בישראל ובארצות הברית, כאשר נותרו רק חלק קטן בטהרן ובמרכזים עירוניים גדולים כמו איספהאן ושיראז. יהודים פרסים רבים מדברים פרסית מודרנית, כאשר שינוי השפה הרחק מניבים של יהודית מדיאנית כבר החלו לפני שניים או שלושה דורות עם העיור. כמעט כל דוברי השפות היהודיות-מדיאנית עברו בחיי היומיום שלהם לפרסית הסטנדרטית של היום או לשפות הלאומיות האחרות שבהן הם חיים כיום כגון אנגלית ועברית. כמה דוגמאות לניב היהודי של איספהאן - אתר בפרסית Childhood Memories - Judeo-Isfahani (Jidi) Haftarah - Judeo-Persian Judeo-Isfahani: The Iranian Language of the Jews of Isfahan – Habib Borjian December 2019, Volume7 (Issue2) Pages: p.121 To p.189 – Journal of Jewish Languages Judeo-Isfahani, Endangered Language Alliance
פיבי אמליה ווטסון

פיבי אמליה ווטסון, באנגלית: Phoebe Amelia Watson (1 ביוני 1858 - 22 באוקטובר 1947) הייתה ציירת ואוצרת קנדית. היא עבדה בקרמיקה מצוירת, בצבעי מים ושמן. היא הייתה אחותו של הומר ווטסון, אמן נוף ידוע, והקדישה חלק ניכר מחייה לקידום יצירתו של אחיה, כולל תפקידה כאוצרת של גלריית האמנות של הומר ווטסון . פיבי אמיליה ווטסון נולדה ב-1 ביוני 1858 בכפר דון, בהווה חלק מהעיר קיצ'נר, אונטריו. הוריה, רנספורד ווטסון (1824–1861) וסוזנה מוהר, נישאו ב-3 באוקטובר 1852.[2] בבעלותם הייתה טחנה. פיבי אמיליה ווטסון הייתה שייכת לאחוות ישו. אחיה היה הומר ווטסון (1855–1936), שהפך לאמן מפורסם. היא עזבה את בית הספר כשהייתה בשנות העשרה שלה כדי לעזור לפרנס את אמה האלמנה ואת אחיה כדי שיוכל להתמסר לאמנותו. נאמר כי "מיס ווטסון לאורך כל חייה העדיפה במקום להציג את הישגיה שלא היו מוטלים בספק, לבסס את תביעתה העיקרית לתהילה על יחסיה עם אחיה - הצייר של דון. " ווטסון ציירה על קרמיקה, וגם ציירה נופים ודיוקנאות בצבעי מים ושמן. בשנת 1896, איגוד האמנות לנשים של קנדה (WAAC) החליט להזמין סט מפואר של כלי חרס שיצויר על ידי חברי האגודה. האמנים שנבחרו כללו את ווטסון, לילי אוסמן אדמס (1865–1945) ואליס איגן. ווטסון ציירה שתים עשרה מצלחות המרק. בין הדיוקנאות של ווטסון יש שישה מראשי ערים של ווטרלו, אונטריו, ושניים של המלכה ויקטוריה. עבודותיה הוצגו על ידי אגודת האמנים של אונטריו והאגודה לאמנות הנשים של קנדה. ווטסון עברה לגור בביתו של אחיה הומר לאחר שאשתו רוקסנה מתה ב-1918. היא הפכה לאוצרת של גלריית הומר ווטסון לאמנות בדון, והחזיקה בתפקיד זה עד מותה ב-22 באוקטובר 1947. היא מעולם לא נישאה. היא נקברה בבית הקברות קינזי, קיצ'נר. החל משנת 2004, בית הומר ווטסון הפך לבית ספר לאמנות וגלריה קטנה עם ארבעה חדרים הכוללים את עבודותיהם של הומר ווטסון ואמנים אחרים. "Phoebe Watson: Curator of Art Gallery Was Prominent Painter". The Globe and Mail, Toronto, ON. October 23, 1947. "Phoebe Amelia Watson". Canadian Museum of History. Russell, Ruth Weber (2000). Women of Waterloo County. Natural Heritage/Natural History, Incorporated. Lerner, Loren R.; Williamson, Mary F. (1991-01-01). Art and Architecture in Canada: A Bibliography and Guide to the Literature. University of Toronto Press. The Artists". Canadian Museum of History. Homer Watson House and Gallery, Insider.
פראט (כדורסל)

מועדון הכדורסל פראט (בקטלאנית: Club Bàsquet Prat) היא קבוצת כדורסל מאל פראט דה ליוברגט (El Prat de Llobregat), קטלוניה, ספרד, המשחקת ב-LEB Plata, הליגה השלישית בפירמידת הכדורסל הספרדית. הכדורסל הגיע לאל פראט דה ליוברגט בשנת 1932 עם הקמת קבוצת Esplai Grupo 49 במסגרת פדרציית הצעירים הנוצרים של קטלוניה. הכדורסל המשיך להתקיים בעיר באופן לא רשמי עד 1951, אז הוקם מועדון באסקט פראט. המועדון החל לשחק בליגות האזוריות עד 1962, אז עלתה הקבוצה לליגה הספרדית השנייה לראשונה בתולדותיה. פראט נשארה בליגה לאחר עונת הבכורה שלה לאחר שניצחה בפלייאוף הירידה. בשנות ה-90 חתם המועדון על הסכם שיתוף פעולה עם אלופת היורוליג לשעבר חובנטוד בדאלונה והפך לקבוצת מילואים שלו בשם "פראט חובנטוד". בשנת 2003 עלה המועדון ל-LEB Plata, הליגה השלישית. הקבוצה התבססה בליגה עד 2014, אז זכתה באליפות ובגביע הליגה ועלתה ל-LEB Oro. הקבוצה הייתה אמורה לרדת לאחר עונה אחת בלבד, אז נשארה עקב מקומות פנויים שנשארו. ב-2016 סיימה פראט את הסכם שיתוף הפעולה שלה עם חובנטוד בדאלונה. שנתיים לאחר מכן העפיל המועדון לראשונה לפלייאוף, שם הגיע לחצי הגמר והודח במשחק האחרון של הסדרה על ידי מלייה. הקבוצה שרדה בליגה השנייה עד 2019, אז סיימה במקום ה-16 ונשרה בחזרה לליגה השלישית. ב-2021 סיימה הקבוצה במקום השלישי בליגה וחזרה לליגה השנייה, אז בעונה הבאה סיימה במקום ה-16 וירדה לליגה השלישית. בבית C בבית E נשארה בליגה לאחר שהשיגה מקום פנוי העונה הופסקה בעקבות מגפת הקורונה בספרד ספרד אלברטו אבלדה קנדה קיילב אגאדה מדיה וקבצים בנושא פראט בוויקישיתוף אתר האינטרנט הרשמי של פראט (בקטלאנית) פראט, ברשת החברתית פייסבוק פראט, ברשת החברתית אקס (טוויטר)
אדריאנוס (פירושונים)

האם התכוונתם ל... אדריאנוס – קיסר האימפריה הרומית ה־14 חומת אדריאנוס – חומה רומית בבריטניה אפיפיורים: אדריאנוס הראשון אדריאנוס השני אדריאנוס השלישי אדריאנוס הרביעי אדריאנוס החמישי אדריאנוס השישי אדריאנו
ג'יילן הוד-שפינו

ג'יילן הוד-שפינו (באנגלית: Jalen Hood-Schifino; נולד ב-19 ביוני 2003) הוא כדורסלן אמריקאי המשחק בעמדות הקלע והסמול פורוורד, בקבוצת לוס אנג'לס לייקרס מליגת ה-NBA. הוד-שפינו נולד בפיטסבורג, פנסילבניה, אך בצעירותו עברה המשפחה לשארלוט, קרוליינה הצפונית. הוא שיחק כדורסל בתיכונים מקומיים, ולאחר מכן עבר לתיכון בפלורידה. הוא בחר לשחק עבור קבוצת הכדורסל של אוניברסיטת פיטסבורג, אך לאחר מכן התחרט והצטרף לאוניברסיטת אינדיאנה. בעונת 2022/2023 העמיד ממוצעים של 13.5 נקודות, 4.1 ריבאונדים, 3.7 אסיסטים ו-0.8 חסימות ב-33.1 דקות למשחק. ב-25 בפברואר 2023 קלע שיא קריירה של 35 נקודות בניצחון קבוצתו על פרדו 79–71, שיא האוניברסיטה לשחקן בעונתו הראשונה. ב-31 במרץ 2023 הכריז כי יתמודד בדראפט 2023 ב-NBA. ג'יילן הוד-שפינו, ברשת החברתית אקס (טוויטר) ג'יילן הוד-שפינו, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA Tyler Tachman, Jalen Hood-Schifino brings competitiveness, versatility to Indiana, Inside the Hal, ‏2022-06-24 (באנגלית אמריקאית) Alex Bozich, 2022-23 Indiana basketball player profile: Jalen Hood-Schifino, Inside the Hall, ‏2022-10-17 (באנגלית אמריקאית) Tom Brew, Jalen Hood-Schifino Scores 35, Indiana Sweeps Purdue With Win at Mackey, Sports Illustrated Indiana, ‏2023-02-26 (באנגלית) Big Ten Freshman of the Year Jalen Hood-Schifino declares for NBA draft, The Rookie Wire, ‏2023-03-31 (באנגלית אמריקאית) Tyler Rucker, What is Jalen Hood-Schifino's draft projection? Exploring Indiana’s 6’6” guard's chances to make it into NBA, www.sportskeeda.com, ‏2023-03-31 (באנגלית אמריקאית)